এঞ্জেলিনা জলি (ইংৰাজীঃ Angelina Jolie) (জন্মঃ ৪ জুন, ১৯৭৫[1]; এঞ্জেলিনা জলি ভট) এগৰাকী জনপ্ৰিয় আমেৰিকান অভিনেত্ৰী। তেখেতে তিনিবাৰ গোল্ডেন গ্লোব পুৰস্কাৰ, দুবাৰ স্ক্ৰিন এক্ট্ৰেছ গিল্ড পুৰস্কাৰ আৰু এবাৰ একাডেমি পুৰস্কাৰ লাভ কৰিছে। চলচ্চিত্ৰ জগতৰ বাহিৰে ২০০১ চনত তেখেতে জাতিসংঘৰ শৰণাৰ্থী সংস্থাৰ শুভেচ্ছাদূত হিচাপে মনোনীত হৈছে। বিশ্বব্যাপী মানৱতাৰ প্ৰচাৰ আৰু বিশেষ কৰি শৰণাৰ্থীসকলৰ বাবে কাম কাজ কৰাৰ বাবে জলি বিশেষভাবে সমাদৃত। একাধিকবাৰ তেখেতে 'বিশ্বৰ শ্ৰেষ্ঠ সুন্দৰী' হিচাপে নিৰ্বাচিত হৈছে। ৰূপালী পৰ্দাৰ অন্তৰালত তেখেতৰ ব্যক্তিগত জীৱনত প্ৰায় সময়েই গণমাধ্যমত ব্যাপক প্ৰচাৰ লাভ কৰিছে[2]।
ব্যক্তিগত জীৱনত জলি দুবাৰ বিবাহবন্ধনত আবদ্ধ হৈছে। প্ৰথমবাৰ অভিনেতা জনি লি মিলাৰ আৰু দ্বিতীয়বাৰ বিলি বব থৰ্নটনৰ লগত। পৰৱৰ্তী সময়ত উভয়ৰ লগতেই তেখেতৰ বিবাহবিচ্ছেদ ঘটে। ২০০৫ চনৰ পৰা জলিয়ে আৰু এজন খ্যাতিমান আমেৰিকান অভিনেতা ব্ৰেড পিটৰ লগত দাম্পত্য সম্পৰ্ক বজায় ৰাখিছিল। যদিও দীৰ্ঘ কাল ধৰি এইধৰণৰ সম্পৰ্ক বজায় ৰাখে তথাপিটো তেখেতসকলে বিবাহবন্ধনত আবদ্ধ হোৱা নাছিল। জলি-পিট যুগলৰ এইধৰণেৰ বিবাহবহিৰ্ভূত দাম্পত্য সম্পৰ্ক বিশ্বৰ গণমাধ্যমসমূহত বাৰংবাৰ আলোচিত হৈছে। তেওঁলোকৰ সন্তান-সন্ততিৰ সংখ্যা ছয়; এইসকল হ'ল চিলোহ, নক্স, ভিভিয়ান, মেডক্স, পেক্স আৰু জাহাৰা।
যুক্তৰাষ্ট্ৰৰ কেলিফোৰ্নিয়া অঙ্গৰাজ্যৰ লছ এঞ্জেলছত জলিৰ জন্ম হৈছিল। তেখেতত পিতৃ-মাতৃৰ নাম যথাক্ৰমে মাৰ্ছেলিন বাৰ্ট্ৰাণ্ড আৰু জন ভট; পিতৃ-মাতৃ উভয়েই পেছাদাৰী অভিনয়শিল্পী আছিল। ইয়াৰ বাদেও জলিৰ আত্মীয়বৰ্গৰ মাজতো সাংস্কৃতিক পৰিবেশৰ চাপ সুস্পষ্ট। সম্পৰ্কৰ দিশৰ পৰা জলি, চিপ টেইলৰৰ ভ্ৰাতৃৰ পুত্ৰী, জেমছ হেভেনৰ ভগ্নী আৰু জেকুইলিন বিছেট আৰু মেক্সিমিলিয়ান চেলৰ ধৰ্মকন্যা। পিতৃৰ ফালৰ পৰা জলি চেক'স্ল'ভাকিয়া আৰু জাৰ্মানী বংশোদ্ভূত[5][6]। আৰু মাতৃৰ দিশৰ পৰা ফৰাচী কানাডীয় বংশোদ্ভূত। তেখেতৰ মাতৃৰ ভাষ্য অনুসৰি তাৰ মাজত ইৰাকীয় বংশৰ চাপো বিদ্যমান[7][8]। যদিও পিতৃপৰিয়ালে এনেকথাৰ ক্ষেত্ৰত ভাষ্য প্ৰকাশ কৰে যে, তেখেতৰ স্ত্ৰী বাৰ্ট্ৰাণ্ড 'ঠিক ইৰাকীয় নহয়' আৰু তেখেতৰ স্ত্ৰীৰ বংশক চমকপ্ৰদ হিচাপে প্ৰচাৰ কৰাৰ উদ্দেশ্যৰেই তেখেতসকলে এনেদৰে কৈ থাকে[9]।
১৯৭৬ চনত তেখেতৰ পিতৃ-মাতৃত বিবাহবিচ্ছেদৰ পাছত জলি আৰু তেখেতৰ ভাতৃ উভয়েই তেখেতৰ মাতৃৰ ওচৰতেই ডাঙৰ দীঘল হয়। বিচ্ছেদৰ পাছত - পৰৱৰ্তী এই প্ৰতিকূল পৰিস্থিতিত ত্ৰান পাবৰ বাবে তেখেতৰ মাতৃয়ে নিজৰ অভিনয়ৰ উচ্চাকাংখ্যা বিসৰ্জন দিয়ে আৰু সন্তানকেইটাক লগত লৈ নিউয়ৰ্কৰ পেলিচেডঅলৈ গুছি যায়[10]। শৈশৱৰ পৰাই জলিয়ে নিয়মিতভাবে চলচ্চিত্ৰ চাইছিল আৰু চোৱাৰ পাছত মাতৃৰ কাষত অভিনয় কৰাৰ কামত তাইৰ আগ্ৰহ প্ৰকাশ কৰিছিল। কিন্তু তেখেতে কেতিয়াও তেওঁৰ পিতৃৰ কাৰণে অভিনয়ৰ প্ৰতি আকৃষ্ট হোৱা নাছিল[11]। জলিৰ ১১ বছৰ বয়সত তেখেতৰ পৰিয়াল পুনৰ লছ এঞ্জেলেছলৈ উভতি যায়। তাতেই তেওঁ অভিনয় কৰাৰ সিদ্ধান্তত উপনীত হয়। ইয়াৰে সূত্ৰ ধৰি তেওঁ "লি ষ্ট্ৰেচবাৰ্গ থিয়েটাৰ এণ্ড ফিল্ম ইন্সটিটিউট"ত ভৰ্তি হয়। তাতেই তেখেতে ২ বছৰ ধৰি অভিনয়ৰ প্ৰশিক্ষণ গ্ৰহণ কৰে। এই থিয়েটাৰ ইনষ্টিটিউটত থকা সময়ত তেওঁ বহুকেইখন মঞ্চনাটকত অভিনয় কৰে।
১৪ বছৰ বয়সত জলিয়ে তেখেতৰ অভিনয় শিক্ষা সমাপ্ত কৰি এগৰাকী অন্ত্যেষ্টিক্ৰিয়া পৰিচালক হোৱাৰ স্বপ্ন দেখা আৰম্ভ কৰে।[12] সেই সময়ত তেখেতে অন্ত্যেষ্টিক্ৰিয়া পৰিচালকসকলৰ দৰে কলা পোছাক পিন্ধা আৰম্ভ কৰে। ইয়াৰ বাদেও তেওঁ চুলিৰ ৰং পৰিবৰ্তন কৰে বেগুনীয়া কৰি লৈছিল আৰু তৎকালীন প্ৰেমিকৰ লগত "মোছিং"লৈ যোৱা আৰম্ভ কৰিছিল[11]। ২ বছৰ পাছত প্ৰেমিকৰ লগত তেখেতৰ সম্পৰ্ক ভাগি যায়। ইয়াৰ পাছত তেওঁ মাতৃৰ ঘৰৰ পৰা কিছু নিলগত অৱস্থিত এটা গেৰেজৰ ওপৰৰ এটা ভাৰাঘৰ লৈ থকা আৰম্ভ কৰে[10]। কিছুদিন পাছত তেওঁ আকৌ শিক্ষালৈ উভতি যায় আৰু বহুবাৰ ছেমিষ্টাৰ পৰীক্ষাত অকৃতকাৰ্য হোৱাৰ পাছত শেষপৰ্যন্ত হাইস্কুলৰ সীমা অতিক্ৰম কৰিব সক্ষম হয়[13]।
পৰৱৰ্তী সময়ত জলি কেলিফোৰ্নিয়াৰ "বেভাৰলি হিল্চ হাইস্কুল"ত (পৰৱৰ্তী নাম মৰেনো হাই স্কুল) ভৰ্তি হয়। তাত তেখেতে অনেক সময় নিসংগ আৰু একাকী অৱস্থাত আছিল কাৰণ সেই স্কুলৰ সকলো ছাত্ৰ ছাত্ৰীসমূহ সেই এলেকাৰ ধনীঘৰৰ সন্তান আছিল। আনহাতে জলিৰ মাকে তেখেতৰ কম আয়েৰে সংসাৰ চলাবলৈ বৰ অসুবিধা পাইছিল। বেছিভাগ সময়েই জলিয়ে অন্যৰ ব্যৱহৃত পুৰনা কাপোৰকানি ব্যৱহাৰ কৰিবলগীয়া হৈছিল[11]। মডেল হোৱাৰ বাবে তাইৰ প্ৰথম চেষ্টাটি বিফল হোৱাত জলিৰ আত্মবিশ্বাস কমি গৈছিল। সেই সময়ত প্ৰায়েই তেখেতে নিজৰ শৰীৰ কটাকাটি কৰাৰ দ্বাৰা নিজেকে ৰক্তাক্ত কৰিছিল। পাছত তেওঁ এই বিষয়ে কৈছিল, "মই সকলো সময়তেই ছুৰি সংগ্ৰহ কৰিছিলো আৰু এই সমূহ মোৰ কাষতেই আছিল। কিছু কাৰণত, কটাকটি কৰাৰ এই আচৰণটো আৰু ব্যথা অনুভৱ কৰা - মোক অনুভৱ কৰিব সহায় কৰিছিল, মই বাচি আছো আৰু মই অলপ মুক্তি পাইছো। এইটো মোৰ বাবে এইয়া আছিল ৰোগনিৰাময়ৰ দৰে"[14]।
জৰ্জ ৱেলচ কৰ্নেলিয়া ৱেয়ালচ গোল্ডেন গ্লোব পুৰস্কাৰ (শ্ৰেষ্ঠ পাৰ্শ্ব অভিনেত্ৰী - ধাৰবাহিক, চুটি ধাৰাবাহিক বা তথ্যচিত্ৰ)
১৯৯৮ জিয়া জিয়া মাৰি কাৰাঞ্জি গোল্ডেন গ্লোব পুৰস্কাৰ (শ্ৰেষ্ঠ অভিনেত্ৰী - ধাৰবাহিক, চুটি ধাৰাবাহিক বা তথ্যচিত্ৰ)
২০০৭ আ মাইটি হাৰ্ট মাৰিয়ান পাৰ্ল মনোনীত  -  ব্ৰডকাষ্ট ফিল্ম ক্ৰিটিক্চ এচছিয়েশ্যন পুৰস্কাৰ (শ্ৰেষ্ঠ অভিনেত্ৰী)
দ্য ট্যুৰিষ্ট এলিচ ক্লিফটন-ৱাৰ্ড মনোনীত  -  গোল্ডেন গ্লোব পুৰস্কাৰ (শ্ৰেষ্ঠ অভিনেত্ৰী - কমেডী বা সঙ্গীতধৰ্মী চলচ্চিত্ৰ)
↑ গ্ৰ্যাবিকি, মিছেল। Witherspoon is Hollywood's highest-paid actress। ৰয়টাৰ্চ। ৩০ নৱেম্বৰ , ২০০৭। সংগৃহীত হৈছেঃ ৮ ছেপ্টেম্বৰ, ২০০৮।
↑ 10.0 10.1 10.2 ভেন মিটাৰ, জনাথন; Angelina Jolie: Body Beautiful। ভোগ; এপ্ৰিল ২০০২। সংগৃহীত হৈছেঃ ৮ ছেপ্টেম্বৰ, ২০০৮।
↑ শুৰুয়েৰ্চ, ফ্ৰেড। Angelina Jolie। প্ৰিমিয়াৰ মেগাজিন। অক্টোবৰ ২০০৪। সংগৃহীত হৈছেঃ ৮ ছেপ্টেম্বৰ, ২০০৮।
↑ ফ্লাৱাৰ, ব্ৰেণ্ডি। "Brad and Angelina Have Family Reunion With Jon Voight" ইঅনলাইন। ২১ ফেব্ৰুৱাৰী, ২০১০।
ভ্যান মিটাৰ, জনাথন; Angelina Jolie: Body Beautiful। ভোগ; এপ্ৰিল ২০০২। সংগৃহীত হৈছেঃ ৮ ছেপ্টেম্বৰ, ২০০৮।
ভ্যান মিটাৰ, জনাথন; The Bold and the Beautiful। ভোগ; জানুৱাৰী ২০০৭। সংগৃহীত হৈছেঃ ৮ ছেপ্টেম্বৰ, ২০০৮।
হেৰিচ, মাৰ্ক; The Mommy Track। দ্য নিউয়ৰ্ক টাইমচ; ১৫ অক্টোবৰ, ২০০৮। সংগৃহীত হৈছেঃ ১৬ জানুৱাৰী, ২০০৮।
বাৰ্নেচ, ব্ৰুকচ Angelina Jolie's Carefully Orchestrated Image। দ্য নিউয়ৰ্ক টাইমচ; ২০ নৱেম্বৰ , ২০০৮। সংগৃহীত হৈছেঃ ২৪ নৱেম্বৰ , ২০০৮।
সাঁচঃএকাডেমি পুৰস্কাৰ (শ্ৰেষ্ঠ পাৰ্শ্ব অভিনেত্ৰী) - (১৯৮১-২০০০) সাঁচঃগোল্ডেন গ্লোব পুৰস্কাৰ (শ্ৰেষ্ঠ পাৰ্শ্ব অভিনেত্ৰী - চলচ্চিত্ৰ) (১৯৮১-২০০০) সাঁচঃগোল্ডেন গ্লোব পুৰস্কাৰ (শ্ৰেষ্ঠ অভিনেত্ৰী - চুটি ধাৰাবাহিক বা তথ্যচিত্ৰ) (১৯৮১-১৯৯৯) সাঁচঃগোল্ডেন গ্লোব পুৰস্কাৰ (শ্ৰেষ্ঠ পাৰ্শ্ব অভিনেত্ৰী - তথ্যচিত্ৰ) (১৯৯০-২০০৯) সাঁচঃস্ক্ৰীন এক্ট্ৰেছ গিল্ড পুৰস্কাৰ (শ্ৰেষ্ঠ পাৰ্শ্ব অভিনেত্ৰী - চলচ্চিত্ৰ) (১৯৯৪-২০০০)
